|  |
| --- |
| **Az óra céljai:** Bulgária legfontosabb természet- és társadalomföldrajzi sajátosságainak bemutatása, hogy a tanulók el tudják helyezni Bulgáriát a földrajzi térben. Az ország jelenlegi társadalmi-gazdasági helyzetének és minél több olyan természeti látnivalónak és épített örökségnek a megismertetése, melyek egy lehetséges kirándulás célpontjai lehetnek. |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/****Módszer** | **Tananyagok/****Eszközök** | **Megjegyzések** |
| 0’–2’ | Jelentés, adminisztráció | - | - | - | - | - |
| 3’–7’ | Kapcsolatok teremtése az előzetes ismeretek és Bulgária alapvető természet- és társadalomföldrajzi jellemzői között | A tanulók az atlasz *Az Appennini- és a Balkán-félsziget* című térképének segítségével keresztrejtvényt oldanak meg. | Facilitál, szükség esetén segít a tanulóknak a feladat megoldásában. | Egyéni munka (keresztrejtvény kitöltése) | Középiskolai földrajzi atlasz,tanulói okostelefon/tablet/laptop,1. *Learning Apps-*feladat: *Bulgária – bevezető* (keresztrejtvény) | *Az Appennini- és a Balkán-félsziget* című térkép az összes forgalomban lévő középiskolai földrajzi atlaszban megtalálható. |
| 8’–17’ | Új anyag feldolgozása: cél, hogy a tanulók megismerkedjenek egy olyan természetföldrajzi szempontból érdekes területtel, mely egy kirándulás lehetséges úti célja lehet. | A tanulók elolvassák Nagy Balázs *Jéglepény és márványgerinc a felhők között Bulgáriában* című cikkét, majd válaszolnak a feladatlapon feltett kérdésekre. | Facilitál, szükség esetén segít a tanulóknak a feladat megoldásában,irányítja a kérdések közös megbeszélését. | Egyéni munka (a cikk elolvasása és a kérdések megválaszolása),frontális osztálymunka (ellenőrzés) | Cikk,tanulói okostelefon/tablet/laptop,1. segédanyag | A cikk kiadható a tanulóknak nyomtatott és elektronikus formában is.[Ezen a linken](http://epa.oszk.hu/03000/03037/00027/pdf/EPA03037_foldgomb_2014_09_014-016.pdf) érhető el. |
| 18’–24’ | Új anyag feldolgozása:cél, hogy a tanulók gyakorolják a diagramok és a tematikus térképeken ábrázolt adatok leolvasását és értelmezését. | A tanulók értelmezik a Bulgária társadalomföldrajzi sajátosságaival kapcsolatos diagramokat és tematikus térképeket, majd válaszolnak a feladatlapon feltett kérdésekre. | Facilitál, szükség esetén segít a tanulóknak a feladat megoldásában,irányítja a kérdések közös megbeszélését. | Pármunka (az ábrák értelmezése és a kérdések megválaszolása),frontális osztálymunka (ellenőrzés) | Ábragyűjtemény,tanulói okostelefon/tablet/laptop,2. segédanyag | Az ábragyűjtemény kiadható a tanulóknak nyomtatott és elektronikus formában is.  |
| 25’–38’ | Új anyag feldolgozása:cél, hogy a tanulók megismerkedjenek Bulgária fontosabb természeti értékeivel és nagyobb városaival. | A tanulók internetes keresés, esetleg saját élmények alapján összegyűjtenek látnivalókat és nevezetességeket Bulgáriából, majd ezekből promóciós videót készítenek (címet is adnak a videónak). | Kiadja a feladatot (kivetíti), majd segíti a munkát:*Készítsetek hármas csoportokban egy 30 másodperces promóciós videót a* [*https://spark.adobe.com/*](https://spark.adobe.com/) *honlapon Bulgáriáról. Legyen benne mind természeti látnivaló (pl. Rózsák-völgye), mind épített örökség. A videóban jelenjen meg az ország négy legnépesebb városa valamilyen formában! Tüntessétek fel a készítők nevét, és adjatok címet a videónak!* | Csoportmunka 3 fős csoportokban (promóciós videó készítése) | Tanári laptop,projektor,3. segédanyag,tanulói laptop,<https://spark.adobe.com/>  | A megadott honlapon ingyenesen készíthetők videók, diavetítések. Legalább három tanulónként szükséges egy laptop vagy számítógép.  |
| 39’–44’ | Reflektálás | Megtekintik az egymás által készített videókat.  | Az alábbi szempontok alapján értékeli a tanulók munkáját:* az elkészített videók minősége,
* együttműködés a közös tevékenység során,
* szabályok betartása.
 | Plénum | Projektor,tanári laptop | Amennyiben nem marad rá idő, a videók megtekintése otthoni feladat is lehet. Ebben az esetben a házi feladatnak szánt *Learning Apps-*feladat órai megoldása is lehet alternatíva, mivel az rövidebb időt vesz igénybe, de ez akár el is hagyható. |
| 45’ | Házi feladat kijelölése. | - | Kiadja házi feladatként az órával kapcsolatos *Learning Apps-*feladatot, melynek keretében Bulgária térképén a jelzett helyeket kell felismerniük képek és rövid szövegek alapján. | Tanári közlés | 4. *Learning Apps-*feladat: *Bulgária – házi feladat* (hozzárendelés képen) |